עוצר נשימה

עוצר נשימה (באנגלית: Heartstopper) היא סדרת נעורים בריטית להט"בית שפותחה עבור נטפליקס, המבוססת על סדרת הרומנים הגרפיים באותו השם מאת אליס אוזמן. הסדרה, שנכתבה על ידי אוזמן עצמה, מספרת בעיקר את סיפורו של צ'ארלי ספרינג, תלמיד כיתה י' הומוסקסואל שמתאהב בחברו לספסל הלימודים הגדול ממנו, ניק נלסון. הסדרה גם חוקרת את חייהם של חבריהם המשותפים: טאו, אל, טארה, דארסי ואייזק.

זכויות העיבוד הטלוויזיוניות של סדרת הרומנים נרכשו על ידי חברת "See-Saw Films" בשנת 2019, ואילו זכויות ההפצה נרכשו על ידי נטפליקס בשנת 2021. יורוס לין נשכר למלאכת בימוי הסדרה, וצילומיה התרחשו מאפריל עד יוני 2021. הסגנונות הקולנועיים ופלטות הצבעים של הסדרה תוכננו מראש על מנת להעניק לה אלגנטיות אטמוספירית, שהועצמה על ידי שימוש בהנפשה מסורתית שנלקחה ישירות מהרומנים.

הסדרה עלתה לשידור ב-22 באפריל 2022; ועם עלייתה לשירות זכתה לשבחי הביקורות, במיוחד על הטון והקצב שלה, כמו גם על השימוש בייצוג קהילת הלהט"ב. הסדרה זכתה לפופולריות מיידית, כשקפצה לרשימת עשר הסדרות הבריטיות המובילות בנטפליקס תוך יומיים בלבד, ועוררה מחדש את הפופולריות של הרומנים הגרפיים ושל השירים שהושמעו במהלכה.

ב-20 במאי 2022 נמסר כי הסדרה חודשה לשתי עונות נוספות. ב-22 באפריל 2025 נמסר כי "נטפליקס" הזמינה סרט באורך מלא שישמש כסיום הסדרה.

סקירה

עונה 1 (2022)
 פרקי עונה 1<center>
 <font color="#000000"> מספר פרק <font color="#000000"> מספר פרק בעונה <font color="#000000"> שם הפרק באנגלית <font color="#000000"> שם הפרק בעברית <font color="#000000"> בימוי <font color="#000000"> כתיבה <font color="#000000"> תאריך שידור מקורי 1  1  Meet  נפגשים יורוס לין אליס אוזמן 22 באפריל 2022 2  2  Crush  קראש 3  3  Kiss  נשיקה 4  4  Secret  סוד 5  5  Friend  ידידים 6  6  Girls  בנות 7  7  Bully  בריונות 8  8  Boyfriend  חבר
עונה 2 (2023)
 פרקי עונה 2<center>
 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> שם הפרק בעברית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי 9  1  Out  בחוץ יורוס לין אליס אוזמן 3 באוגוסט 2023 10  2  Family  משפחה 11  3  Promise  הבטחה 12  4  Challenge  אתגר 13  5  Heat  חום 14  6  Truth/Dare  אמת/חובה 15  7  Sorry  חרטה 16  8  Perfect  מושלם
עונה 3 (2024)
 פרקי עונה 3<center>
 <font color="#000000"> מספר פרק <font color="#000000"> מספר פרק בעונה <font color="#000000"> שם הפרק באנגלית <font color="#000000"> שם הפרק בעברית <font color="#000000"> בימוי <font color="#000000"> כתיבה <font color="#000000"> תאריך שידור מקורי 17  1  Love  אהבה אנדי ניוברי אליס אוזמן 3 באוקטובר 2024 18  2  Home  בית 19  3  Talk  לדבר 20  4  Journey  מסע 21  5  Winter  חורף 22  6  Body  גוף 23  7  Together  יחד 24  8  Apart  לחוד

 צוות השחקנים והדמויות 
 דמויות ראשיות 
 קיט קונור – ניקולס "ניק" נלסון, תלמיד כיתה י"א ושחקן רוגבי פופולרי בבית הספר "טרוהם" לבנים המתיישב ליד צ'ארלי בכיתה. מבין שהוא ביסקסואל במהלך העונה הראשונה.
 ג'ו לוק – צ'ארלס "צ'ארלי" ספרינג, תלמיד כיתה י' בבית הספר "טרוהם" לבנים והומוסקסואל מוצהר שלאחרונה יצא מהארון.
 ויליאם גאו – טאו זו, חברו הטוב ביותר והמגונן של צ'ארלי, אל ואייזק. במהלך עונה 2 נהיה בן הזוג של אל.
 יסמין פיני – אל ארג'נט, חברתם של צ'ארלי, טאו ואייזק שעברה לבית הספר "היגס" לבנות לאחר שיצאה כטרנסג'נדרית. בת הזוג של טאו החל מעונה 2.
 קורינה בראון – טארה ג'ונס, תלמידה בבית הספר "היגס" לבנות שהופכת לחברתה הטובה ביותר של אל. בת זוגה של דארסי.
 קיזי אדג'ל – דארסי אולסון, בת זוגה של טארה וחברתה של אל. בעונה 3, הם יוצאים מהארון כא-בינארי.
 טובי דונובן – אייזק הנדרסון, חברם ה-א-מיני והשקט של צ'ארלי, טאו ואל.
 ג'ני וולסר – ויקטוריה "טורי" ספרינג, אחותו הגדולה של צ'ארלי.
 סבסטיאן קרופט – בנג'מין "בן" הופ (עונות 1–2), בן זוגו הראשון והרעיל של צ'ארלי, המסתיר את חוסר ביטחונו לגבי מיניותו.
 קורמק הייד-קורין – הארי גרין, בריון הומופוב בקבוצת הרוגבי. נודע שהתבריין לצ'ארלי.
 ריאה נורווד – אימוג'ן היני, אחת מחבריו של ניק שמתאהבת בו בעונה הראשונה.
 פיסאיו אקינאדה – ניית'ן אג'אי, המורה לאומנות שמייעץ תכופות לצ'ארלי.
 צ'טנה פנדיה – המאמנת סינג, המורה לספורט ומאמנת קבוצת הרוגבי של בית הספר "טרוהם" לבנים, המייעצת תכופות לניק וצ'ארלי.
 אוליביה קולמן – שרה נלסון (עונות 1–2), אמם של ניק ודייוויד.
 ג'ק בארטון – דייוויד נלסון (עונה 2; אורח בעונה 3), אחיו הגדול של ניק.
 ליילה חאן – סהר זאהיד (עונה 2–הווה), תלמידה חדשה וביסקסואלית בבית הספר "היגס" לבנות שמתיידדת עם אל, טארה ודארסי.
 נימה טלגני – יוסף פארוק (עונה 2–הווה), מורה קשוח למבחנים בו מר אג'אי מתאהב.
 בראדלי רישס – ג'יימס מקיואן (עונה 2; אורח בעונה 1; משני בעונה 3), תלמיד בבית הספר "טרוהם" לבנים שמתאהב באייזק.

 דמויות משניות 
 ארלוויין אושונרמי – אוטיס סמית', שחקן בקבוצת הרוגבי.
 אוון אוונל – כריסטיאן מק'ברייד, שחקן בקבוצת הרוגבי.
 אשווין ויסוואנת – סאי ורמה, שחקן בקבוצת הרוגבי.
 ג'ורג'ינה ריץ' – ג'יין ספרינג, אמם של צ'ארלי וטורי.
 ג'וזף בלדרמה – חוליו ספרינג, אביהם של צ'ארלי וטורי.
 מומו יאונג – יאן זו, אמו של טאו.
 אלן טורקינגטון – מר לאנג, מורה להיסטוריה.
 סטיבן פריי – המנהל בארנס (קול), מנהל בית הספר "טרוהם" לבנים.
 בל פריסטלי – נעמי ראסל (עונה 2–הווה), תלמידה טרנסג'נדרית בבית הספר לאמנות בו אל חלה ללמוד.
 אש סלף – פליקס (עונה 2–הווה), תלמיד בבית הספר לאמנות המתיידד עם אל.
 טיבו דה מונטלמברט – סטפן נלסון (עונה 2), אביהם של ניק ודייוויד וגרושה של שרה הגר בצרפת.
 היילי אטוול – דיאן (עונה 3), דודתם של ניק ודייוויד.
 אדי מארסן – ג'ף (עונה 3), המטפל של צ'ארלי.
 אנט בדלנד – אייבי אולסון (עונה 3) – סבתה של דארסי.
 דארה הנד – מייקל הולדן (עונה 3), חברה של טורי.

 דמויות אורחות 
 רייצ'ל סטרלינג – אמנדה אולסון (עונה 2), אמה ההומופובית והמתעללת של דארסי.
 ג'ונתן ביילי – ג'ק מדוקס (עונה 3), היסטוריון קלאסי שצ'ארלי מעריץ.

הפקה
פיתוח
ביולי 2019, נמסר כי חברת ההפקות "See-Saw Films" רכשה את זכויות העיבוד הטלוויזיוני של "עוצר נשימה", סדרת רומניה הגרפיים של אליס אוזמן. ב-20 בינואר 2021, נמסר כי נטפליקס הזמינה עונה ראשונה בת 8 פרקים, וכי על כתיבתם תהיה אמונה אוזמן עצמה ועל הבימוי וההפקה בפועל יהיה אמון יורוס לין.

ליהוק
דניאל אדוארדס-גיא שימש כמנהל הליהוק. בינואר ופברואר 2021, הוכרז על אודישנים פתוחים עבור חמש מהדמויות הראשיות וכן לשלוש דמויות משניות. אוסמן הסבירה כי דמותו של אלד לאסט לא תופיע בעיבוד הטלוויזיוני למרות תפקידו ברומנים הגרפיים, מכיוון שחשה שהעיבוד הטלוויזיוני יגרע מקשת העלילתית שלו בעיבוד פוטנציאלי לספר "Radio Silence". לאחר שעל פי הדיווחים יותר מ-10,000 אנשים נבחנו באודישנים, אוסמן הכריזה לראשונה על סבב הליהוק הראשון באפריל 2021, כשנמסר כי קיט קונור וג'ו לוק לוהקו לדמויותיהם של ניק נלסון וצ'ארלי ספרינג, בהתאמה. מספר ימים לאחר מכן, נמסר על ליהוקם של יסמין פיני, סבסטיאן קרופט, ויליאם גאו, קורינה בראון, קיזי אדג'ל, קורמק הייד-קורין, ריאה נורווד וטובי דונובן. במאי 2021, נמסר על ליהוקה של ג'ני וולסר.

צילומים
צילומי העונה הראשונה החלו באפריל 2021, והסתיימו ביוני 2021.

קיט קונור, כוכב הסדרה, חשף שצילומי סצנות האינטימיות בעונה השלישית ארכו כ-7 שעות, אך רק חלק קטן מהצילומים נכנסו בסופו של דבר לסדרה. קונור דיבר על כך שהקרבה שלו לקולגה, ג'ו לוק, הקלה על תהליך הצילום של סצנות האינטימיות, והם עבדו עם אותו מתאם אינטימיות מאז העונה הראשונה של הסדרה.

שיווק
תמונות ראשונות מתוך הסדרה פורסמו ב-1 במרץ 2022. ב-16 במרץ 2022, הופץ הקדימון הראשון.

ב־24 באפריל 2023, הוכרז כי העונה השנייה תעלה לשירות של "נטפליקס" ב-3 באוגוסט 2023.

 פרסים ומועמדויות 
פרסשנהקטגוריהמועמדותתוצאהפרסי הסרטים והטלוויזיה של MTV2022הרגע המוזיקלי הטוב ביותר"Dance with Me" – ביבדוביפרסי הטלוויזיה הלאומית של בריטניההדרמה החדשהעוצר נשימהכוכב/ת עולהקיט קונורג'ו לוקפרסי אמי לתוכניות לילדים ולמשפחהסדרת הנוער הטובה ביותרעוצר נשימהשחקן/ית ראשי/ת בתוכנית לגיל הרך, לילדים או לנוערקיט קונורג'ו לוקשחקן/ית משנה בתוכנית לגיל הרך, לילדים או לנועריסמין פיניויליאם גאושחקן/ית אורח/ת בתוכנית לגיל הרך, לילדים או לנועראוליביה קולמןהליהוק הטוב ביותר – תוכנית לייב אקשןדניאל אדוארדסאיפור ועיצוב שיער הטובים ביותרדיאנדרה פריירה, סרצ'ה פישר, מלאני לינדזיהתסריט הטוב ביותר בסדרת נועראליס אוזמןפרסי הוליווד מיוזיק במדיהשיר/נעימה מקורי/ת - טריילר"Colours of You"פרס סטלייט2023סדרת הדרמה הטובה ביותרעוצר נשימהפרס התקשורת של הליגה ההומו-לסבית נגד השמצה2024התוכנית הטובה ביותר לילדים ולמשפחה - לייב אקשן

קישורים חיצוניים

הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות דרמה בריטיות
קטגוריה:סדרות נעורים בריטיות
קטגוריה:סדרות טלוויזיה המבוססות על קומיקס
קטגוריה:תוכניות להט"ב בריטיות
קטגוריה:נטפליקס: תוכניות וסדרות
קטגוריה:יצירות זוכות פרס התקשורת של הליגה ההומו-לסבית נגד השמצה